Ըստ նրա՝ ՀՅԴ-ն սեպտեմբերի 2-ին հրապարակեց յայտարարութիւն, որին ոչ բոլոր լրատւամիջոցներն անդրադարձան: «Այնտեղ կրկնւում էր կուսակցութեան կեցւածքը, որը 2009 թւականից ի վեր այս հարցի մասին հրապարակւել է: Հիմնարար սկզբունքները կամ Մադրիդեան սկզբունքները հրապարակւել են այդ թւականի յուլիսին, եւ կուսակցութիւնը դրանց մասին իր տեսակէտը յայտարարել է: Մենք յայտարարութեան մէջ անդրադառնում ենք նաեւ այն հարցին, որ ակնկալել, թէ հայկական կողմը միակողմանի զիջումներ պէտք է անի անորոշ ապագայի, ինչ-որ խոստումների դիմաց, լրիւ սխալ է: Առանց դիմացի կողմից որեւէ բան ստանալու՝ յայտարարել, որ մենք պատրաստ ենք ինչ-որ քայլեր ձեռնարկել, նշանակում է՝ ինչ-որ բան տալ՝ առանց ոչինչ ստանալու»,- ասաց նա: